Publication: Magyar Közlöny
Issue: MK-1999-15 (Year: 1999, Number: 15)
Era: 1990-2004
Section: intézkedő 25/1992. (XII. 2.) KHVM rendelet 1. §-a.
Paragraph Index: 466

2. Az olyan országok közötti forgalomban, amelyek az értéknyilvánítást megengedik, az értéknyilvánítás nélküli csomagokban tilos elhelyezni pénzérméket, bankjegyeket, papírpénzeket, vagy bármilyen bemutatóra szóló értékeket, platinát, aranyat, ezüstöt, akár megmunkáltat, akár nem, drágaköveket, ékszereket és más értéktárgyakat. Azonfelül minden igazgatásnak jogában áll, hogy megtiltsa a területéről származó, vagy oda szóló, vagy a területén átszállított, akár értéknyilvánításos, akár értéknyilvánítás nélküli küldeményekben rúdarany elhelyezését. Ezeknek a küldeményeknek a tényleges értékét korlátozhatja.

Source: https://magyarkozlony.hu/hivatalos-lapok/0129f9465a243fbd8f807b7c0f39ec88c20b3334/dokumentumok/5d576ec931517920ac66d346f00be970dc94bb98/letoltes